Zaļās žagatas

Zaļās žagatas jeb īsastes žagatas (Cissa) ir viena no vārnu dzimtas (Corvidae) ģintīm, kas apvieno četras mūsdienās dzīvojošas sugas.World Bird List: Crows, mudnesters & birds-of-paradise, 2020 Zaļās žagatas dzīvo Āzijas tropu un subtropu mežos.

 Izskats un īpašības 
Visas sugas ārēji ir līdzīgas: tām ir košs, sarkans knābis, zaļgans apspalvojums, uz acīm melna maska un brūni spārni. Zaļās žagatas augumā ir līdzīgas Eirāzijas sīlim, varbūt nedaudz mazākas.Green Magpie Tām visām ir relatīvi īsa aste. Nebrīvē zaļās žagatas bieži izskatās tirkīzzaļas nevis zaļas, to saista ar saules gaismas trūkumu un atšķirīgo barību. Zaļās žagatas ir gaļēdājas un galvenokārt barojas ar posmkājiem un maziem zīdītājiem. Tādēļ tās mēdz saukt arī par medību žagatām.

 Klasifikācija 
Zaļo žagatu ģints (Cissa)
Borneo zaļā žagata (Cissa jefferyi)
 Indoķīnas zaļā žagata (Cissa hypoleuca)
 Javas zaļā žagata (Cissa thalassina)
 Zaļā žagata (Cissa chinensis)

 Atsauces 


Kategorija:Vārnu dzimta